Kjell Østrem

Odd Kjell Østrem (født 3. oktober 1932, død 14. oktober 2014) var en norsk diplomat fra Tau i Strand kommune i Rogaland.

I 1956 ble han uteksaminert fra Norges Handelshøyskole om siviløkonom. Han fikk senere fransk statsstipend for å studere i Aix-en-Provence i Frankrike. Han arbeidet innen shippingbransjen før han ble knyttet til den norske ambassaden i Rabat (Marokko) i 1959. I 1966 hadde han gjennomført Utenriksdepartementets aspirantkurs, og tjenestegjorde deretter ved ambassadene i Reykjavík, i Praha og ved den norske NATO-delegasjonen i Brussel. Han ble utnevnt til ambassadør i Abidjan, Elfenbenskysten i 1987 og var senere ambassadør til Marokko og til Tunisia.Kjell Østrem 60 i NTB-tekst den 11. september 1992.Nekrolog i Aftenposten 17. oktober 2014

Kjell Østrem var kommandør av St. Olavs Orden (1995).

 Posteringer 
 1959–1964 Norges ambassade i Rabat, Marokko
 Fra 1966 ved ambassadene i Reykjavik og Praha
 1975–1983 ambassaderåd og ministerråd ved Norges delegasjon til NATO i Brussel
 1983–1987 underdirektør i UDs politiske avdeling
 1987–1992 ambassadør til Elfenbenskysten (Abidjan). Sideakkrediert til Bamako, Banjul, Conakry, Dakar og Monrovia
 1993–1994 ambassadør til Marokko (Rabat)
 1994–1999 ambassadør til Tunis (Tunisia), sideakkreditert til Alger og Tripoli

 Referanser 

Kategori:Norske ambassadører
Kategori:Norges ambassadører til Elfenbenskysten
Kategori:Norges ambassadører til Mali
Kategori:Norges ambassadører til Gambia
Kategori:Norges ambassadører til Guinea
Kategori:Norges ambassadører til Senegal
Kategori:Norges ambassadører til Liberia
Kategori:Norges ambassadører til Marokko
Kategori:Norges ambassadører til Tunisia
Kategori:Norges ambassadører til Algerie
Kategori:Norges ambassadører til Libya
Kategori:Personer fra Strand kommune
Kategori:Kommandører av St. Olavs Orden